ระเบียบสภามหาวิทยาลัยราชภัฏสวนสุนันทาระเบียบสภามหาวิทยาลัยราชภัฏสวนสุนันทาว่าด้วยกองทุนวิจัยมหาวิทยาลัยราชภัฏสวนสุนันทาพ.ศ. ๒๕๕๑[๑] โดยที่เป็นการสมควรปรับปรุงแก้ไขระเบียบสถาบันราชภัฏสวนสุนันทาว่าด้วยกองทุนวิจัยสถาบันราชภัฏสวนสุนันทา พ.ศ. ๒๕๔๕ให้สอดคล้องกับแผนพัฒนามหาวิทยาลัย อาศัยอำนาจตามความในมาตรา ๘ (๘)แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทาในคราวประชุมครั้งที่ ๑๐/๒๕๕๑ เมื่อวันที่ ๒๙สิงหาคม พ.ศ. ๒๕๕๑ จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสภามหาวิทยาลัยราชภัฏสวนสุนันทา ว่าด้วยกองทุนวิจัยมหาวิทยาลัยราชภัฏสวนสุนันทาพ.ศ. ๒๕๕๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิก ระเบียบสถาบันราชภัฏสวนสุนันทา ว่าด้วยกองทุนวิจัยสถาบันราชภัฏสวนสุนันทาพ.ศ. ๒๕๔๕ข้อ ๔บรรดาระเบียบ ข้อบังคับ คำสั่งหรือประกาศอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ ๕ในระเบียบนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาบุคลากรของมหาวิทยาลัย หมายความว่าข้าราชการพลเรือนในสถาบันอุดมศึกษาพนักงานและนักศึกษาของมหาวิทยาลัยราชภัฏสวนสุนันทาข้าราชการพลเรือนในสถาบันอุดมศึกษา หมายความว่าข้าราชการพลเรือนในสถาบันอุดมศึกษาในสังกัดของมหาวิทยาลัยราชภัฏสวนสุนันทาพนักงาน หมายความว่า พนักงานมหาวิทยาลัยตามระเบียบสภามหาวิทยาลัยว่าด้วยพนักงานมหาวิทยาลัยของมหาวิทยาลัยราชภัฏสวนสุนันทานักศึกษา หมายความว่านักศึกษาของมหาวิทยาลัยราชภัฏสวนสุนันทาที่กำลังศึกษาในระดับ ปริญญาตรีประกาศนียบัตร ปริญญาโท และปริญญาเอกคณะกรรมการบริหารกองทุนวิจัย หมายความว่าคณะบุคคลที่สภามหาวิทยาลัยแต่งตั้งเพื่อเป็นคณะกรรมการบริหารกองทุนวิจัยมหาวิทยาลัยราชภัฏสวนสุนันทาผู้จัดการกองทุน หมายความว่าผู้อนุมัติเบิกจ่ายเงินจากกองทุนวิจัยมหาวิทยาลัยราชภัฏสวนสุนันทาตามมติของคณะกรรมการและรายงานผลการดำเนินงานต่อคณะกรรมการบริหารกองทุนวิจัยและสภามหาวิทยาลัยราชภัฏสวนสุนันทาข้อ ๖ให้มีกองทุนวิจัยโดยมีวัตถุประสงค์ดังนี้(๑)สนับสนุนด้านการเงินในกิจกรรมการวิจัยแก่บุคลากรของมหาวิทยาลัย(๒)ดำเนินกิจกรรมเกี่ยวกับการวิจัยตามที่มหาวิทยาลัยมอบหมาย(๓)แสวงหารายได้จากการจัดอบรม หรือการวิจัยในนามของกองทุนวิจัยเพื่อเพิ่มศักยภาพของกองทุนวิจัยให้เข้มแข็งข้อ ๗รายได้และทรัพย์สินกองทุนวิจัยได้มา ดังต่อไปนี้(๑)เงินรายได้ของมหาวิทยาลัยที่สภามหาวิทยาลัยจัดสรรให้(๒)ดอกเบี้ยหรือผลประโยชน์ที่ได้รับจากกองทุนวิจัย(๓)เงินหรือทรัพย์สินที่ได้รับจากการบริจาค(๔)ส่วนแบ่งรายได้หรือผลประโยชน์สืบเนื่องจากงานวิจัยที่บุคลากรของมหาวิทยาลัยรับงานวิจัยมาเองหรือมหาวิทยาลัยรับงานวิจัยมาจากภายนอกโดยอัตราที่จัดสรรเป็นรายได้ของกองทุนให้เป็นไปตามประกาศของมหาวิทยาลัยข้อ ๘ค่าใช้จ่ายกองทุนวิจัยกองทุนวิจัยสามารถจ่ายค่าใช้จ่ายได้จากดอกผลของกองทุนและรายได้อื่นๆ ดังต่อไปนี้(๑)ค่าใช้จ่ายตามวัตถุประสงค์ของกองทุนวิจัย(๒)ค่าใช้จ่ายตามวัตถุประสงค์ของผู้บริจาค(๓)ค่าใช้จ่ายในการบริหารกองทุน(๔)ค่าใช้จ่ายอื่น ๆ ตามความเห็นชอบของคณะกรรมการบริหารกองทุนโดยจัดทำเป็นประกาศของมหาวิทยาลัยข้อ ๙คณะกรรมการบริหารกองทุนวิจัย ประกอบด้วย(๑)อธิการบดีหรือรองอธิการบดีที่ได้รับมอบหมาย เป็นประธาน(๒)ผู้ทรงคุณวุฒิภายนอก จำนวน ๑ คน(๓)ผู้เชี่ยวชาญภายนอกด้านการวิจัยสังคมศาสตร์และมนุษยศาสตร์ ๑ คน ด้านวิทยาศาสตร์และสุขภาพ๑ คน ด้านบริหารธุรกิจ ๑ คน ด้านเทคโนโลยีอุตสาหกรรม ๑ คน ด้านครุศาสตร์ ๑ คน และด้านศิลปกรรมศาสตร์๑ คน(๔)กรรมการสภามหาวิทยาลัยประเภทผู้ทรงคุณวุฒิซึ่งเลือกกันเอง ๑ คน(๕)กรรมการสภามหาวิทยาลัยประเภทผู้แทนคณาจารย์ซึ่งเลือกกันเอง ๑ คน(๖)ผู้อำนวยการสถาบันวิจัยและพัฒนา เป็นกรรมการและเลขานุการ(๗)รองผู้อำนวยการสถาบันวิจัยและพัฒนา ๑ คน เป็นผู้ช่วยเลขานุการคุณสมบัติหลักเกณฑ์และวิธีการได้มาซึ่งคณะกรรมการให้ทำเป็นประกาศของมหาวิทยาลัยและเสนอให้สภามหาวิทยาลัยแต่งตั้งข้อ ๑๐คณะกรรมการบริหารกองทุนวิจัยอยู่ในตำแหน่งคราวละ ๓ ปีในกรณีที่กรรมการพ้นจากตำแหน่งก่อนครบวาระและได้มีการดำเนินการให้ผู้ใดดำรงตำแหน่งแทนแล้วให้ผู้นั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่า ๑๘๐ วัน จะไม่ดำเนินการให้มีผู้ดำรงตำแหน่งแทนก็ได้ให้คณะกรรมการประกอบด้วยกรรมการเท่าที่มีอยู่มีอำนาจและปฏิบัติหน้าที่ตามข้อ ๑๒ต่อไปได้ข้อ ๑๑การพ้นจากตำแหน่งของคณะกรรมการบริหารกองทุนวิจัย(๑)ครบวาระ(๒)ตายหรือลาออก(๓)ขาดคุณสมบัติในการเป็นกรรมการในประเภทนั้น ๆ(๔)สภามหาวิทยาลัยมีมติให้ออกเนื่องจากบกพร่องหรือขาดสมรรถนะในการทำภารกิจของกองทุนวิจัยให้บรรลุวัตถุประสงค์ข้อ ๑๒อำนาจหน้าที่ของคณะกรรมการบริหารกองทุนวิจัยมีดังนี้(๑)กำหนดนโยบาย จัดทำแผนงานการวิจัยประจำปี(๒)พิจารณาจัดทำประกาศ และหลักเกณฑ์ ที่เกี่ยวข้องกับการดำเนินงานของกองทุนวิจัย(๓)ดำเนินกิจกรรมเพื่อให้บรรลุวัตถุประสงค์ของกองทุนวิจัย(๔)แต่งตั้งคณะอนุกรรมการตามความเห็นชอบของคณะกรรมการบริหารกองทุนวิจัย(๕)อนุมัติแผนงาน กิจกรรม โครงการวิจัย และงบประมาณรายจ่ายประจำปีของกองทุนวิจัย(๖)พิจารณาอนุมัติและกำหนดค่าใช้จ่ายของผู้รับทุนวิจัยตามหลักเกณฑ์ที่คณะกรรมการกองทุนวิจัยกำหนด(๗)จัดกิจกรรมอื่น ๆ เพื่อหาเงิน ทรัพย์สิน รายได้ และผลประโยชน์เข้ากองทุนวิจัย(๘)ประสานความร่วมมือและสร้างเครือข่ายในการแสวงหางานวิจัยและแหล่งเงินทุนสนับสนุนการวิจัย(๙)ส่งเสริมและสนับสนุนการทำงานวิจัยร่วมกับหน่วยงานหรือองค์กรภายนอก(๑๐)แต่งตั้งผู้ตรวจสอบบัญชีของกองทุนวิจัย(๑๑)รายงานผลการดำเนินงานของกองทุนวิจัยต่อสภามหาวิทยาลัยทุก ๆ ๖ เดือน(๑๒)จัดสรรทุนวิจัยให้แก่ผู้เสนอโครงการวิจัยตามความต้องการของมหาวิทยาลัย(๑๓)นำเสนอรายชื่อผู้รับทุนวิจัยและรายงานผลการดำเนินงานต่อสภามหาวิทยาลัยเพื่อทราบข้อ ๑๓ให้ผู้อำนวยการสถาบันวิจัยและพัฒนาดำรงตำแหน่งผู้จัดการกองทุนวิจัยโดยให้มีอำนาจและหน้าที่ ดังต่อไปนี้(๑)บริหารกองทุนวิจัยให้เป็นไปตามระเบียบและมติของคณะกรรมการบริหารกองทุนวิจัย(๒)เสนอแผนงาน กิจกรรม โครงการวิจัยและงบประมาณประจำปีต่อคณะกรรมการบริหารกองทุนวิจัย(๓)บริหารกองทุนวิจัยให้เป็นไปตามแผนงาน กิจกรรม โครงการวิจัยและงบประมาณตามที่ได้รับอนุมัติจากคณะกรรมการบริหารกองทุนวิจัย(๔)เก็บรักษาเงินและทรัพย์สินของกองทุนวิจัย โดยมีระบบบัญชีที่ถูกต้องกำกับตามระเบียบของมหาวิทยาลัยหรือระเบียบของทางราชการ(๕)ผู้จัดการกองทุนวิจัยสามารถเก็บรักษาเงินสดในมือไว้สำรองจ่ายไม่เกินหนึ่งแสนบาทโดยปฏิบัติตามระเบียบของทางราชการ(๖)เสนอฐานะการเงินของกองทุนวิจัยที่ผ่านการรับรองของผู้ตรวจสอบบัญชีแล้วต่อคณะกรรมการบริหารกองทุนวิจัยภายใน๖๐ วัน หลังจากสิ้นปีงบประมาณนั้น ๆ(๗)จัดทำทะเบียนทุนของกองทุนวิจัยและเก็บรักษาเอกสารของกองทุนวิจัย(๘)จัดให้มีการประชุมคณะกรรมการบริหารกองทุนวิจัยอย่างน้อยปีละ ๔ ครั้ง(๙)ปฏิบัติหน้าที่อื่นตามที่คณะกรรมการบริหารกองทุนวิจัยมอบหมายข้อ ๑๔วิธีการจัดซื้อ จัดจ้างให้เป็นไปตามระเบียบสำนักนายกรัฐมนตรีและระเบียบสภามหาวิทยาลัยข้อ ๑๕การก่อหนี้ผูกพันกองทุนวิจัยเป็นอำนาจของอธิการบดีหรือผู้ที่อธิการบดีมอบหมายข้อ ๑๖ให้อธิการบดีหรือผู้ที่อธิการบดีมอบหมายเป็นผู้อนุมัติจ่ายเงินกองทุนวิจัยตามมติของคณะกรรมการบริหารกองทุนวิจัยข้อ ๑๗สถาบันวิจัยและพัฒนาอาจนำเงินกองทุนวิจัยไปจัดหาผลประโยชน์ตามความเห็นชอบของสภามหาวิทยาลัยโดยไม่ขัดกับระเบียบของมหาวิทยาลัยข้อ ๑๘ให้ผู้จัดการกองทุนวิจัย มีอำนาจเบิกจ่ายเงินในรายการและวงเงินตามงบประมาณรายจ่ายประจำปีที่คณะกรรมการบริหารกองทุนวิจัยได้ให้ความเห็นชอบแล้วข้อ ๑๙การทำนิติกรรมใด ๆหรือการลงลายมือชื่อในเอกสารของกองทุนวิจัยให้ทำในนามของมหาวิทยาลัยโดยอธิการบดีหรือผู้ที่อธิการบดีมอบหมายเป็นผู้ลงนามข้อ ๒๐ให้อธิการบดีรักษาการให้เป็นไปตามระเบียบนี้ มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้และเป็นผู้วินิจฉัยชี้ขาดในกรณีที่เกิดปัญหาการใช้ระเบียบนี้บทเฉพาะกาล ข้อ ๒๑ให้โอนบรรดาทรัพย์สินและหนี้สินของกองทุนวิจัยสถาบันราชภัฏสวนสุนันทาตามระเบียบสถาบันราชภัฏสวนสุนันทาว่าด้วยกองทุนวิจัยสถาบันราชภัฏสวนสุนันทา พ.ศ. ๒๕๔๕มาเป็นของกองทุนวิจัยตามระเบียบนี้การดำเนินการใดๆ ที่ดำเนินการยังไม่แล้วเสร็จ ให้ดำเนินการตามระเบียบสถาบันราชภัฏสวนสุนันทาว่าด้วยกองทุนวิจัยสถาบันราชภัฏสวนสุนันทา พ.ศ. ๒๕๔๕ จนกว่าจะแล้วเสร็จแต่ ทั้งนี้ ต้องไม่เกิน ๖๐วันนับแต่ระเบียบนี้ใช้บังคับประกาศ ณ วันที่ ๒๙สิงหาคม พ.ศ. ๒๕๕๑กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๗ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม๑๒๖/ตอนพิเศษ ๕๐ ง/หน้า ๑/๗ เมษายน ๒๕๕๒